

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE

Na temelju članka 98. stavka 1. Zakona o komunalnom gospodarstvu (Narodne novine broj 68/18) i članka 30. Statuta Općine Trpanj (Službeni glasnik Dubrovačko-neretvanske županije broj 06/13, 14/13 i 07/18) , Općinsko vijeće Općine Trpanj, na svojoj 11. Sjednici, održanoj dana …………2018., donijelo je

**O D L U K U**

**o vrijednosti boda za obračun komunalne naknade**

Članak 1.

Ovom Odlukom utvrđuje se vrijednost boda (B) za izračun komunalne naknade u kunama po m2 površine.

Članak 2.

Vrijednost boda (B) za izračun komunalne naknade određuje se u iznosu od 2,90 kuna godišnje po četvornome metru (m²) površine.

Članak 3.

Stupanjem na snagu ove Odluke prestaje važiti Odluka o vrijednosti boda (Službeni glasnik Dubrovačko-neretvanske županije broj 4/15).

Članak 4.

Ova Odluka stupa na snagu osmog dana od dana objave u Službenom glasniku Dubrovačko-neretvanske županije, a primjenjivat će se počevši od 01. siječnja 2019.godine

KLASA:

URBROJ: 2117/07-05/01-18-1

Trpanj, \_\_\_\_\_\_\_\_\_\_ 2018.g. Predsjednik Općinskog vijeća

Josip Nesanović v.r.



REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

JEDINSTVENI UPRAVNI ODJEL

KLASA: 363-03/18-01/7

URBROJ: 2171/07-05/01-18-1

Trpanj, 19. studenog 2018.

**OPĆINSKOM VIJEĆU**

**OPĆINE TRPANJ**

***PREDMET: Prijedlog Odluke o vrijednosti boda komunalne naknade***

***NADLEŽNOST ZA DONOŠENJE: Općinsko vijeće Općine Trpanj***

***PRAVNI TEMELJ*: *Zakon o komunalnom gospodarstvu, članak 98. i 129. (****Narodne novine br.:68/18), i članka 30.* ***Statuta Općine Trpanj*** *(Službeni glasnik Dubrovačko-neretvanske županije 06/13, 14/13 i 7/18)*

***PREDLAGATELJ: Općinski načelnik***

***IZVJESTITELJ: Pročelnica Jedinstvenog upravnog odjela Nada Ivanković***

***MATERIJAL IZRADIO:Jedinstveni upravni odjel.***

***O b r a z l o ž e n j e***

Hrvatski sabor donio je Zakon o komunalnom gospodarstvu (Narodne novine broj 68/18), koji je stupio na snagu 4. kolovoza 2018. godine. Jedinice lokalne samouprave dužne su donijeti novu odluku o vrijednosti boda komunalne naknade (B) najkasnije 30 dana prije isteka kalendarske godine za koju su doneseni programi građenja i održavanja komunalne infrastrukture, sukladno odredbi čl. 129. istog Zakona. Stoga je bilo potrebno donijeti novu Odluku o vrijednosti boda komunalne naknade.

Sadašnja vrijednost boda (B) za izračun komunalne naknade utvrđena je Odlukom iz 2015. godine (Službeni glasnik Dubrovačko-neretvanske županije broj 04/15 ) u iznosu od 2,60 kn/m2 površine godišnje.

Polazište za određivanje vrijednosti boda komunalne naknade je procjena troškova održavanja komunalne infrastrukture iz Programa održavanja komunalne infrastrukture.

Imajući u vidu važeći Program održavanja kao i planirani za 2019.g. godinu, ocjenjuje se da planirani prihod neće biti dostatan za realizaciju ovog Programa, primjenom sada važeće vrijednosti boda.

Stoga se Općinskom vijeću predlaže donošenje Odluke o vrijednosti boda za obračun komunalne naknade kojom se vrijednosti boda sa dosadašnjih 2,60 kn/m2 površine povećava na 2,90 kn/m2 površine godišnje, odnosno povećanje komunalne neknade za 2019.godinu i dalje za cca 10 %.

Kako su sredstva komunalne naknade namjenska sredstva koja se mogu trošiti u točno određene nemjene propisane Zakonom o komunalnom gospodarstvu i ista su nedostatna za podmirenje svih Zakonom točno određenih obveza, no se podmiruju i iz drugih (vlastitih) prihoda, ponuđeni prijedlog Odluke ocjenjujemo opravdanim.

Pročelnica

Nada Ivanković